Així, ara treballen contra rellotge per mantenir intactes les relacions amb el seu major client mundial, però amenacen amb una denúncia a l’Organització Mundial del Comerç (OMC) i nous aranzels si no es retracten. Fonts comunitàries critiquen que la mesura “és purament proteccionista” i que Trump “pretén fer-la passar com una qüestió de seguretat nacional”. Tanmateix, els europeus preparen el terreny amb altres socis internacionals. Els responsables de comerç de la Unió Europea i el Japó es reuneixen avui a Brussel·les amb un representant estatunidenc per analitzar quins criteris establirà la Casa Blanca, ja que, segons ells, “hi ha una enorme falta de claredat” sobre les mesures.